biswa921/hiwiki-latest-pages-articles-raw huggingface dataset:
सिलिका

right|thumb|300px|बालू या रेत
सिलिका या सिलिकॉन डाईऑक्साइड (Silica, SiO2), खनिज सिलिकन और ऑक्सीजन के योग से बना है। यह निम्नलिखित खनिजों के रूप में मिलता है:

१. क्रिस्टलीय: जैसे क्वार्ट्ज 

२. गुप्त क्रिस्टलीय: जैसे चाल्सीडानी, ऐगेट और फ्लिंट 

३. अक्रिस्टली : जैसे ओपल। 

 गुणधर्म 
क्वार्ट्ज षट्भुजीय प्रणाली का क्रिस्टल बनता है। साधारणत: यह रंगहीन होता है पर अपद्रव्यों के विद्यमान होने पर यह भिन्न-भिन्न रंगों में मिलता है। इसकी चमक काँचाभ तथा टूटी हुई सतह शंखाभ होती है। यह काँच को खुरच सकता है, इसकी कठोरता ७ है। इसका आपेक्षिक घनत्व २.६५ है।

सिलिका वर्ग के अन्य खनिजों के गुण भी क्वार्ट्ज से मिलते-जुलते हैं। पर नीचे दिए हुए गुणों की सहायता से इन खनिजों को सरलता से पहचाना जा सकता है। चाल्सीडानी को छूने पर मोम का सा अनुभव होता है, ऐगेट में भिन्न-भिन्न रंगों की धारियाँ पड़ी रहती हैं, फ्लिट खनिज को तोड़ने पर बहुत पैने किनारे उपलब्ध होते हैं। ओपल की कठोरता अपेक्षाकृत कम होती है - ५.५ से ६.५ तक, तथा आपेक्षिक घनत्व भी १.९ से २.३ तक होता है। ओपल के गुणों की यह भिन्नता इस खनिज के योग में विद्यमान जल के कारण है। इस खनिज में जल की मात्रा अधिक से अधिक १० प्रतिशत तक हो सकती है।

 उपयोग 
सिलिका का उपयोग भिन्न-भिन्न रूपों में होता है। बालू में विद्यमान छोटे-छोटे कण काँच तथा धात्विक उद्योगों, विशेषत: भट्ठियों के निर्माण में काम आते हैं। सिरेमिक सामानों के निर्माण में सिलिका काम आता है। तापरोधी ईंटें इससे बनती हैं। ताप परिवर्तन को यह सरलता से पूरक के रूप में सहन कर लेता है। यह खनिज, रंग तथा कागज उद्योग में काम आता है। शुद्ध, रंगहीन, क्वार्ट्ज क्रिस्टल से प्रकाशयंत्र तथा रासायनिक उपकरण बनाए जाते हैं। सिलिका से बनी बालू शिलाएँ मकान बनाने के पत्थरों के रूप में प्रयोग की जाती हैं।

 प्राप्ति 
इसके खनिज आग्नेय, जलज तथा रूपांतरित तीनों प्रकार की शिलाओं में मिलते हैं पर इनके आर्थिक निक्षेप पैगमेटाइट शिलाओं में, नसों (शिराओ) तथा धारियों में और बालू में मिलते हैं।

मध्य प्रदेश के जबलपुर में शुद्ध बालू मिलता है। गया के राजगिरि पहाड़ियों, मुंगेर की खरकपुर पहाड़ियों, पटना के बिहारशरीफ, उड़ीसा के संबलपुर तथा बागरा के कुछ भाग में तापरोधी कार्यों के लिए उत्कृष्ट कोटि का स्फटिकाश्म (Quartzite) प्राप्त होता है।               राजस्थान के बूंदी, जयपुर जिले से सिलिका सैंड प्राप्त होती है

 बाहरी कड़ियाँ 

 amorphous, NIOSH Pocket Guide to Chemical Hazards
 crystalline, as respirable dust, NIOSH Pocket Guide to Chemical Hazards
 Formation of silicon oxide layers in the semiconductor industry. LPCVD and PECVD method in comparison. Stress prevention.
 Quartz SiO2 piezoelectric properties
 Silica (SiO2) and Water

श्रेणी:सिलिकॉन यौगिक
श्रेणी:ऑक्साइड
श्रेणी:सिरामिक पदार्थ
मुशायरा

मुशायरा, (उर्दू: مشاعره) उर्दु भाषा की एक काव्य गोष्ठी है। मुशायरा शब्द हिन्दी में उर्दू से आया है और यह उस महफ़िल (محفل) की व्याख्या करता है जिसमें विभिन्न शायर शिरकत कर अपना अपना काव्य पाठ करते हैं। मुशायरा उत्तर भारत और पाकिस्तान की संस्कृति का अभिन्न अंग है और इसे प्रतिभागियों द्वारा मुक्त आत्म अभिव्यक्ति के एक माध्यम (मंच) के रूप में सराहा जाता है।

 १ क़लम मैं तो उठाके जाने कब का रख चुका होता

मगर तुम हो कि क़िस्सा मुख़्तसर करने नहीं देते

फूल तो फूल हैं आँखों से घिरे रहते हैं

कांटे बेकार हिफ़ाज़त में लगे रहते हैं

  (साजिद खान)

 २ 
 

 सन्दर्भ 

 बाहरी कड़ियाँ 

श्रेणी:शायरी
श्रेणी:कला
फलासी तुङ्गनाथ

thumb|right|200px|फलासी तुंगनाथ मन्दिर

फलासी भारत के उत्तराखण्ड राज्य के रुद्रप्रयाग जिले में स्थित एक गाँव है। यहाँ पर भगवान तुंगनाथ का प्राचीन मन्दिर है।

thumb|right|200px|फलासी तुंगनाथ का एक अन्य दृश्य
मन्दिर में भगवान शिव (तुंगनाथ) का आपरुप (ऐसी मूर्ति, लिंग आदि जो मनुष्य निर्मित न होकर स्वयं प्रकट होती है) लिंग है। इसके अतिरिक्त भगवती चण्डिका एवं गणेश जी हैं। इस मन्दिर में शिव (भगवान तुंगनाथ) की प्रधानता है, जबकि तुंगनाथ के एक अन्य मन्दिर जो कि सतेरा में है उसमें शक्ति (नारी देवी) की प्रधानता है। मन्दिर में सामान्य पूजा पास के ही फलासी गाँव के लोग करते हैं। 

मन्दिर प्राचीन दक्षिण शैली का बना है। यद्यपि बाद में इसका पुनुरुद्धार किया गया लेकिन प्राचीन शैली की सुन्दरता को कायम रखने का प्रयत्न किया गया। मन्दिर में कुछ पुरानी मन्दिर की दीवारों पर बनी मूर्तियों के अवशेष हैं जिनसे पता चलता है कि पुराने समय में मन्दिर की दीवारों पर दक्षिण शैली में सुन्दर मूर्तियाँ बनी रही होंगी।

मन्दिर का स्वामित्व पास के राजपूत थोकदारों के पास होता है।
 देवी की बन्याथ 

मन्दिर में लगभग १२ सालों बाद भगवती चण्डिका की बन्याथ (यात्रा) होती है। यात्रा के पहले देवी के प्रतीक बरमा ठंगुरु (छड़ी के ऊपर डोली स्थापित की गई होती है) की प्राण प्रतिष्ठा की जाती है। यात्रा के दौरान बरमा ठंगुरु को मन्दिर के क्षेत्र में आने वाले सभी गाँवों में घर-घर एवं सभी देवस्थानों पर ले जाया जाता है। चार राजपूत जाति के पुरुष (जिन्हें एर्वला कहा जाता है) महीनों तक कठिन एवं पवित्र जीवन शैली का निर्वाह करते हुये बरमा ठंगुरु को ले जाते हैं। साथ में गणेश देवता की डोली जाती है जिसे ब्राह्मण ले जाता है। इसके अतिरिक्त भूत्योर (भूत) देवता साथ जाता है।

यात्रा की समाप्ति पर यज्ञ होता है। मन्दिर के ऊपर कुछ सीढ़ीनुमा खेत हैं जिनमें से एक में यज्ञ कुण्ड बनाया जाता है। यज्ञ में कर्मकाण्ड ग्राम बेंजी के ब्राह्मणों द्वारा करवाया जाता है जबकि ग्राम मयकोटी के ब्राह्मणों के पास आचार्य पद होता है। यज्ञ की समाप्ति पर बरमा ठंगुरु को पृथ्वी के नीचे पधरा दिया जाता है। साथ ही बरमा ठंगुरु को ले जाने वाले एर्वालों की एक झोंपड़ी होती है जिसे जला दिया जाता है, इसके पीछे यह मान्यता है कि भगवती को कई महीने साथ रहने से एर्वालों के प्रति मोह हो जाता है और वह उन्हें अपने साथ ले जाना चाहती है, इसलिये भगवती को यह जताने के लिये कि अब उनका सम्बंध समाप्त हो चुका है उनकी झोपड़ी को जला दिया जाता है।

 कैसे पहुँचें 
ऋषिकेश से मोटरमार्ग द्वारा बस अथवा टैक्सी से रुद्रप्रयाग, फिर रुद्रप्रयाग से चोपता कस्बे (यह चमोली जिले के चोपता कस्बे से अलग है) तक पहुँचें। चोपता से एक पैदल मार्ग नीचे फलासी गाँव की तरफ जाता है जहाँ से मन्दिर तक १५-२० मिनट का रास्ता है।

 इन्हें भी देखें 
 तुंगनाथ
 चोपता तुंगनाथ

श्रेणी:रुद्रप्रयाग जिला
श्रेणी:शिव मंदिर
भोजन कक्ष

thumb|पाश्चात्य पाकशालआ
thumb|भारतीय पाकशाला
पाकशाला या रन्धनशाला एक कक्ष या एक कक्ष का भाग है जिसका प्रयोग किसी आवास या व्यावसायिक प्रतिष्ठान में रन्धन और खाद्य प्रस्तुत करने हेतु किया जाता है। एक आधुनिक मध्यवर्गीय आवासीय पाकशाला सामान्यतः एक चूल्हा, गर्म और शीतल प्रवाहित जल के साथ एक सिंक, एक प्रशीतित्र, और एक मॉड्युलर डिजाइन के अनुसार वर्कटॉप और अर्मारी से सुसज्जित होता है। कई घरों में सूक्ष्मतरंग चूल्हा, बर्तन धौतयन्त्र और अन्य गृहोपकरण होते हैं। पाकशाला का मुख्योद्देश्य खाद्य भंडारण, प्रस्तुति और रन्धन होती है। पाकशाला का सज्जन और निर्माण पूरे विश्व में एक बहुत बड़ा व्यापार है।

वाणिज्यिक पाकशाला रेस्तोराँ, भोजनालयों, होटल, चिकित्सालयों, शैक्षिक और कार्यस्थल सुविधाओं, सेना बैरकों और इसी तरह के प्रतिष्ठानों में पाए जाते हैं। ये पाकशाला सामान्यतः बड़ी होती हैं और आवासीय पाकशाला की तुलना में बड़े और अधिक भारी उपकरण से सुसज्जित होती हैं। उदाहरणतः, एक बड़े रेस्तोराँ में एक विशाल प्रशीतित्र और एक बड़ी व्यावसायिक बर्तन धौतयन्त्र हो सकती है। वाणिज्यिक पाकोपकरणों जैसे वाणिज्यिक सिंक का प्रयोग घरेलू परिस्थिति में किया जाता है क्योंकि यह रन्धन और उच्च स्थायित्व हेतु प्रयोग में आसानी प्रदान करता है।

 इन्हें भी देखें 
 भोजन
 पकवान
 पाकशास्त्र
सन्दर्भ
श्रेणी:गृह विज्ञान
प्यूर्टो अयोरा

प्यूर्टो अयोरा केंद्रीय गैलापागोस, ईक्वाडोर का एक शहर है। सांताक्रूज़ द्वीप के दक्षिणी तट पर स्थित यह शहर सांताक्रूज़ कैण्टन की एक सीट है। शहर का नाम ईक्वाडोर के राष्ट्रपति इसीद्रो अयोरा के सम्मान में रखा गया है। शहर को कभी कभी गलती से सांताक्रूज भी पुकारा जाता है।

प्यूर्टो अयोरा अपने 10,000 से अधिक निवासियों के साथ गैलापागोस द्वीप समूह का सबसे अधिक आबादी वाला शहर है। सांताक्रूज़ ही ऐसा बसा हुआ द्वीप है जिस पर अधिकतर पर्यटक अपनी गैलापागोस की यात्रा के दौरान आते हैं। पूरे द्वीपसमूह में यहाँ का बुनियादी ढांचा सर्वाधिक विकसित है। गैलापागोस के दो बड़े बैंकों में से एक बैंको देल पसिफिको यहाँ स्थित है, साथ ही यहाँ पर कई स्कूल, होटल, रेस्तरां, वस्त्र भंडार, हार्डवेयर भंडार, किराना भंडार, समुद्री भंडार, पर्यटक दुकानें और नाइट क्लब स्थित हैं। अपनी इंटरनेट और टेलीफोन सेवाओं के कारण प्यूर्टो अयोरा बाहरी दुनिया से संचार स्थापित करने के लिए पूरे गैलापागोस में सबसे अच्छी जगह है। प्यूर्टो अयोरा की आपातकालीन चिकित्सा सुविधाओं में 2006 में खुला एक नया अस्पताल और द्वीप का एकमात्र हाइपरबेरिक कक्ष शामिल हैं।
 
thumb|277px|प्यूर्टो अयोरा
यहाँ पर चार्ल्स डार्विन फाउंडेशन और गैलापागोस राष्ट्रीय उद्यान दोनों स्थित हैं। प्यूर्टो अयोरा गैलापागोस संरक्षण प्रयासों का केन्द्र है। पर्यटक चार्ल्स डार्विन अनुसंधान केन्द्र की यात्रा के दौरान द्वीपों के इतिहास और भविष्य की संरक्षण योजनाओं के बारे में जानकारी प्राप्त कर सकते हैं। 
प्यूर्टो अयोरा में अकादमी खाड़ी के तट पर एक संरक्षित स्थल है, जहां मौसम अक्सर खुशगवार रहता है। यहाँ तापमान 18 °C से 29 °C के बीच रहता है। गर्मी के मौसम आमतौर पर दिसंबर से मई तक चलता है।

अकादमी खाड़ी एक व्यस्त बंदरगाह है जो विभिन्न द्वीपों के मध्य चलने वाली नौकाओं, निजी पाल नौकाओं और स्थानीय मछली पकड़ने की नावों से भरा रहता है। इस खाड़ी में आप कत्थई हवासील, सुनहरी शंकुश, समुद्री गोह, बगुले, लावा गुल, फ्रिगेट पक्षी, गैलापागोस जलसिंह और शानदार डुबकी लगाकर मछली पकड़ते नीले पैर वाले बूबी पक्षी जैसे जीवों को देख सकते हैं।
 
ताजे पानी का मिलना शहर में दुर्लभ है और शहर के स्थानीय लोग ताजे पानी की आपूर्ति के लिए वर्षा के जल को एकत्रित कर व्यवहार में लाते हैं। द्वीप पर एक निर्लवणीकरण संयंत्र है। विभिन्न सुविधाओं के लिए पानी की गुणवत्ता/उपयोग के आधार पर अलग से पानी की व्यवस्था है। उदाहरण के लिए धुलाई या सफाई में प्रयोग किया जाने वाला पानी पीने योग्य नहीं है।

 यातायात 
एअरोगैल और टैम नामक दो हवाई सेवाओं की उड़ानें महाद्वीपीय ईक्वाडोर से सैन क्रिस्टोबाल या बाल्ट्रा द्वीप के हवाई अड्डों तक जाती हैं जो सांताक्रूज़ द्वीप के ठीक उत्तर में स्थित हैं। बाल्ट्रा हवाई अड्डे से बस ईताबाका चैनल तक जाती हैं, जहाँ से नौका द्वारा सांताक्रूज द्वीप पहुँचा सकता है। सांताक्रूज से दूसरी बस या टैक्सी पकड़कर प्यूर्टो अयोरा पहुँचा जा सकता है। प्यूर्टो अयोरा गोदी से यात्री/पर्यटक जल टैक्सियों के द्वारा अपनी नावों या पश्चिम प्यूर्टो अयोरा पहुँच सकते हैं।

यहाँ पर मोटर नौकाओं की दैनिक सेवा भी उपलब्ध है जिसके द्वारा यात्री/पर्यटक प्यूर्टो अयोरा से दूसरे आबाद द्वीपों पर आ या जा सकते हैं।

thumb|right|277px|प्यूर्टो अयोरा

 सन्दर्भ 

 बाहरी कड़ियाँ 
 Staying on Santa Cruz galapagosonline.com*

श्रेणी:गैलापागोस द्वीपसमूह
श्रेणी:गैलापागोस द्वीप
खाद्य प्रौद्योगिकी

खाद्यविज्ञान के सिद्धान्तों का उपयोग करते हुए खाद्य-सामग्रियों के चुनाव, संरक्षण, प्रसंस्करण, डिब्बाबंदी (पैकेजिंग), वितरन, एवं उपभोग की तकनीकों को सम्मिलित रूप से खाद्य प्रौद्योगिकी (Food technology) कहते हैं।

खाद्यविज्ञान खाद्य के सभी तकनीकी पहलुओं से जुड़ा एक ऐसा विषयक्षेत्र है जो फसल की कटाई से शुरू होता है तथा इसके पकाने और खपत के साथसम्पन्न होता है। इसे कृषि विज्ञानों की एक शाखा माना जाता है और सामान्यतः यह पोषण के क्षेत्र से थोड़ा भिन्न है। खाद्यवैज्ञानिकों की गतिविधियों में नए खाद्य उत्पादों का विकास, इनको तैयार करने सेसंबंधित प्रक्रियाएं, पैकेजिंग मैटीरियल काचयन, शेल्फ़-लाइफ अध्ययन तथा प्रशिक्षितविशेषज्ञ पैनल या प्रभावकारी उपभोक्ताओं के साथ-साथ सूक्ष्मजैविकीय तथारासायनिक परीक्षणों से उत्पादों का संवेदीमूल्यांकन सम्मिलित है। दरअसल खाद्यविज्ञान एक उच्चतम अन्तर-विषयक अनुप्रयुक्त विज्ञान है। यह सूक्ष्मजीव विज्ञान, रासायनिक इंजीनियरी, जैव रसायन विज्ञान तथा कईअन्य विज्ञानों सहित विभिन्न क्षेत्रों से जुड़ा व्यापक क्षेत्र है। 

 बाहरी कड़ियाँ 
 खाद्य प्रौद्योगिकी-भविष्य के खुलते आयाम (अमर उजाला)
 खाद्य विज्ञान तथा प्रौद्योगिकी में शिक्षा और रोजगार की संभावनाए (रोजगार समाचार)

श्रेणी:भोजन
उत्तराखण्ड में शिक्षा

उत्तराखण्ड के शैक्षणिक संस्थान भारत और विश्वभर के लिए महत्वपूर्ण हैं। ये एशिया के सबसे कुछ सबसे पुराने अभियांत्रिकी संस्थानों का घर है, जैसे रुड़की का भारतीय प्रौद्योगिकी संस्थान (पहले रुड़की विश्वविद्यालय) और पंतनगर का गोविन्द बल्लभ पंत कृषि एवँ प्रौद्योगिकी विश्वविद्यालय। विशेष महत्त्व के अन्य संस्थान हैं, देहरादून स्थित भारतीय सैन्य अकादमी, इक्फ़ाई विश्वविद्यालय, भारतीय वानिकी संस्थान; पौड़ी स्थित गोविन्द बल्लभ पंत अभियांत्रिकी महाविद्यालय और द्वाराहाट स्थित कुमाऊँ अभियांत्रिकी महाविद्यालय।

संदर्भ

श्रेणी:उत्तराखण्ड में शिक्षा
ईक्वाडोर के कैण्टन

thumb|right|350px|ईक्वाडोर के कैण्टन
ईक्वाडोर के कैण्टन, ईक्वाडोर के प्रांतों के बाद दूसरे स्तर का उपविभाजन है। देश में कुल २२६ कैण्टन हैं, जिसमें से तीन किसी भी प्रांत में स्थित नहीं हैं। कैण्टन का विभाजन आगे पल्लियों में किया गया है और इन पल्लियों को शहरी या ग्रामीण क्षेत्र के अनुसार वर्गीकृत किया गया है। 

 सन्दर्भ 

श्रेणी:ईक्वाडोर
ईक्वाडोर के प्रांत

260px|thumb|right|ईक्वाडोर के प्रांत
ईक्वाडोर 24 प्रांतों में विभाजित है, जिनका विवरण निम्नलिखित है: - 
 मानचित्र कुंजी  प्रांत राजधानी  जनसंख्या1 क्षेत्रफल (किमी²)1 अज़ुआए क्वेंका 599,546 8,6392 बोलिवर ग्वारान्दा 169,370 3,2543 कनार एज़ोग्वेस 206,981 3,9084 कार्ची  तुल्कान 152,939 3,6995 चिंबोराज़ो  रियोबाम्बा 403,632 5,2876 कोटोपैक्सी लाटाकुंगा 349,540 6,5697 एल ओरो मचाला 349,540 5,9888 एस्मेराल्दास एस्मेराल्दास 385,223 15,2169 गैलापागोस प्यूर्टो बैक्वेरीज़ो मोरेनो 18,640 8,01010 गुआयास गुआयाक्विलl 3,070,145 16,74011 इम्बाबुरा इबारा 344,044 4,59912 लोजा लोजा 404,835 11,02713 लॉस रिओस बाबाहोयो 650,178 6,25414 मनाबी पोर्टोविएजो 1,186,025 18,40015 मोरोनो सैंटियागो मकास 115,412 25,69016 नापो टेना 79,139 13,27117 ओरेलाना प्यूर्टो फ्रांसिस्को दे ओरेलाना 86,493 20,73318 पास्ताज़ा  पुयो 61,779 29,52019 पिचिंचा क्वीटो 2,101,799 9,11020 सांता एलीना सांता एलीना 238,889	 3,76321 सैंटो डोमिंगो दे लॉस शाचिलास सैंटो डोमिंगो दे लॉस कोलोराडोस 287,018 3,80522 सुकुम्बायोस न्यूवा लोजा 128,995 18,61223 टुंगुराहुया अम्बाटो 441,034 3,33424 ज़मोरा–चिंचिपे ज़मोरा 76,601 23,111
1 2001-11-25 को हुई जनगणना के अनुसार 

इसके अतिरिक्त ईक्वाडोर में और तीन विपरिसीमित क्षेत्र है। यह स्थान हैं: - 
 एल पिएद्रेरो (गुआयास और कनार से घिरा हुआ)
 लास गोलोन्दरिनास (पिचिंचा, एस्मेराल्दास और इम्बाबुरा से घिरा हुआ)
 मंगा डेल क्यूरा (मनाबी, लॉस रिओस, गुआयास और सैंटो डोमिंगो दे लॉस शाचिलास से घिरा हुआ)

 सन्दर्भ 

श्रेणी:ईक्वाडोर
वृहद उत्पादन

right|thumb|300px|सन् १९४४ में बेल्ल वायुयान कॉरपोरेशन का असेम्बली प्लान्ट
वृहदुत्पादन, जिसे प्रवाह उत्पादन या निरन्तर उत्पादन के रूप में भी जाना जाता है, निरन्तर प्रवाह में मानकीकृत उत्पादों की पर्याप्त मात्रा का उत्पादन होता है, जिसमें विशेष रूप से असेम्बली लाइन शामिल हैं। रोजगार उत्पादन और बैच इत्पादन के साथ, यह तीन मुख्य उत्पादन विधियों में से एक है।

कुछ वृहदुत्पादन तकनीकें, जैसे मानकीकृत आकार और उत्पादन लाइनें, औद्योगिक क्रान्ति से कई शताब्दियों पहले की हैं; यद्यपि, 19वीं शताब्दी के मध्य में विनिमेय पुर्जों के उत्पादन के लिए यन्त्रसाधन और तकनीकों की शुरूआत तक ऐसा नहीं था कि आधुनिक वृहदुत्पादन संभव था।

 वृहद उत्पादन की विशेषताएँ 
 वस्तुएँ भारी मात्रा में या भारी संख्या में उत्पन्न की जाती हैं।
 प्रति इकाई वस्तु का मूल्य कम होता है।
 अधिक मात्रा में पूँजी (संयंत्र तथा मशीन) की आवश्यकता होती है।
 कार्य करने वाले अत्यन्त संगठिक रूप में कार्य करते हैं (प्रायः असेम्बली लाइन के रूप में)
 श्रम का विभाजन

 बाहरी कड़ियाँ 
 कारखाना
 कारखानों में उत्पादन का इतिहास
 प्रबन्धन

श्रेणी:उद्योग
श्रेणी:अर्थशास्त्र
श्रेणी:निर्माण
प्रथम भारतीय महिलाओं की सूची

नाम  "प्रथम" उपलब्धि अधिक/अन्य जानकारी  प्रतिभा पाटिल  प्रथम महिला राष्ट्रपति व
राजस्थान की प्रथम महिला राज्यपाल(2004-07) (२००७-१२) इंदिरा गाँधी प्रथम महिला प्रधानमंत्री  सरोजिनी नायडू  प्रथम महिला राज्यपाल  उत्तर-प्रदेश की राज्यपाल (१९४७-४९)  सुचेता कृपलानी  प्रथम महिला मुख्यमंत्री  उत्तर-प्रदेश की मुख्यमंत्री (१९६३-६७) [[महारानी] प्रथम महिला लोक सभा अध्यक्ष  कादम्बिनी गांगुली और चन्द्रमुखी बसु प्रथम महिला स्नातक  (१८८३)किरण बेदी  प्रथम महिला भारतीय आरक्षी सेवा (आई॰पी॰एस॰) अधिकारी।  तेजस्विनी सावंत  विश्व निशानेबाजी प्रतियोगिता विजेता।  उन्होंने म्युनिख में आयोजित विश्व निशानेबाजी प्रतियोगिता २०१० के 50 मीटर की स्पर्धा में स्वर्ण पदक जीतकर यह उपलब्धि प्राप्त की। हरिता कौर देओल  भारतीय वायु सेना में प्रथम महिला पायलट   पद्मा बंदोपाध्याय भारत की प्रथम महिला एयर वाइस मार्शल,  एयर कॉमॉडोर के पद पर पदोन्नत होने वाली प्रथम महिला,  रक्षा सेवा स्टाफ कॉलेज कोर्स पूरा करने वाली प्रथम महिला अधिकारी,  उत्तरी ध्रुव में वैज्ञानिक अनुसंधान करने वाली प्रथम भारतीय महिला
 कल्पना चावला प्रथम महिला अंतरिक्ष यात्रीशिवांगी सिंह प्रथम महिला नौसेना पायलट मधु धामा  प्रथम संस्कृति मनीषी सम्मान से सम्मानित  दिल्ली पब्लिक लाइब्रेरी संस्कृति मंत्रालय भारत सरकार (२०१७) जयंती पतनायक महिला राष्ट्रिय आयोग की पहली अध्यक्ष 

 भारत कि  प्रथम महिला शासक  रजिया सुल्तान यह इलतुति‍ 
की पुत्री थी
क
ndia's first ruler

 प्रथम महिला लेफिटनेट जनरल पुनीत अरोड़ा
 भारत में प्रथम महिला की सूची कौन क्या थी द
रज़िया सुल्तान दिल्ली सल्तनत की एक मात्र महिला शासक थीं जिन्होंने 13वीं शताब्दी के दौरान भारत में दिल्ली सल्तनत पर शासन किया था। उनका जन्म 1205 में बदायूं में हुआ था, जो वर्तमान भारत के उत्तर प्रदेश में स्थित एक शहर है। रज़िया, सुल्तान इल्तुतमिश की बेटी थी, जो उस समय दिल्ली सल्तनत का शासक था।

 सन्दर्भ 

[[श्रेणी cheaf justice.       Meera shaib M fathima Bb]
श्रेणी:भारतीय महिलाएँ
अवमन्दन

right|thumb|300px|स्प्रिंग-द्रव्यमान तंत्र का अवमंदित दोलन
भौतिकी में उस प्रभाव को अवमन्दन (damping) कहते हैं जिसके कारण किसी कंपित होते हुए तंत्र के कंपनों का आयाम समय के साथ का कम होता जाता है।

किसी तंत्र को आन्दोलित करके छोड़ देने पर वह अपनी पूर्व स्थिति या नयी स्थाई-स्थिति में लौटता है। ऐसा अवमन्दन के कारण  होता है। यदि अवमन्दन शून्य हो तो किसी वाह्य कारक के बिना भी वह तंत्र निरन्तर कम्पित होता रहेगा। ऐसे तंत्रों को अनावमन्दित (undamped) कहा जाता है। किन्तु अधिकांश तंत्रों में अवमन्दन शून्य नहीं होता बल्कि कुछ न कुछ मात्रा में अवमन्दन उपस्थित होता है। अवमन्दित तंत्र तीन प्रकार के हो सकते हैं -
[[चित्र:Massa-veer-demper-4-t-klein.png|right|thumb|300px|तीन प्रकार के अवमन्दनों का परिमाण-समय ग्राफ : लाल और हरा - अल्प अवमन्दित , नीला - क्रांतिक अवमन्दित, गुलाबी - अति अवमंदित]]
(१) अति-अवमन्दित (overdamped)- ऐसे तंत्र बिना किसी दोलन के ही अपनी स्थिर-स्थिति में पहुंचते हैं। 
(२) क्रान्तिक अवमन्दित (criticaly damped) - ऐसे तंत्र न्यूनतम समय में (शीघ्रातिशीघ्र) बिना किसी दोलन के अपनी नयी स्थिति में पहुंचते हैं। 
(३) अल्प अवमन्दित''' (underdamped) - ऐसे तंत्र दोलन करते हुए (अर्थात अन्तिम स्थिति के आगे-पीछे, उपर-नीछे, या कम-अधिक होते हुए) अन्तिम स्थिति को प्राप्त होते हैं।

 साधारण अवकल समीकरण 
भौतिकी और इंजीनियरी में बहुत सारे दोलनकारी निकायों को नीचे दिये गये दूसरे ऑर्डर के साधारण अवकल समीकरण द्वारा निरूपित किया जा सकता है।

.

इसमें यदि कुछ प्राचलों को निम्नलिखित तरीके से परिभाषित करें-

अमन्दित प्राकृतिक आवृत्ति (undamped natural frequency) :  ;
अवमन्दन गुणांक (डैम्पिंग फैक्टर) : .

तो उपर्युक्त अवकल समीकरण का रूप निम्नलिखित हो जाता है :

.

इसके संगत हमें निम्नलिखित अभिलक्षणिक बहुपद (कैरेक्टरिस्टिक पॉलीनॉमिअल) प्राप्त होता है : 
,

जिसके मूल,
  हैं।

 बाहरी कड़ियाँ 
 Calculation of the matching attenuation,the damping factor, and the damping of bridging

श्रेणी:नियंत्रण सिद्धान्त
श्रेणी:यांत्रिक कम्पन
श्रेणी:सामान्य अवकल समीकरण
प्यूर्टो विल्लामिल

thumb|right|250px|प्यूर्टो विल्लामिल
20px|border 
प्यूर्टो विल्लामिल, गैलापागोस द्वीपसमूह के द्वीप ईसाबेला के दक्षिणी किनारे पर स्थित एक छोटा सा बंदरगाह गांव है। ईसाबेला द्वीप के २२०० वासियों मे से अधिकतर यहीं पर रहते हैं। इसका बंदरगाह अक्सर पालनौकाओं से भरा रहता है क्योंकि मार्क्वेसास द्वीप जो कि गैलापागोस का पश्चिमतम शहर है, को जाने वाली अधिकतर निजी पाल नौकायें यहीं ठहरती हैं।
 
इसके वासी प्राचीनकाल से कृषि और मछली पकड़ने के व्यवसाय में लगे हैं, पर आजकल यहां की सरकार अधिकतर नागरिकों को पर्यटन संबंधी कामों से जोड़ने का प्रयास कर रही है।

 सन्दर्भ 

श्रेणी:ईक्वाडोर
संरचनात्मक अभियांत्रिकी अनुसंधान केन्द्र, चेन्नै

संरचनात्मक अभियांत्रिकी अनुसंधान केन्द्र (Structuarl engineering Research Centre) भारत सरकार के वैज्ञानिक एवं औद्योगिक अनुसंधान परिषद (सी.एस.आई.आर.) द्वारा स्थापित एक राष्ट्रीय प्रयोगशाला है। यह चेन्नै में स्थित है। यहाँ संरचना एवं संरचनात्मक घटकों के विश्लेषण, अभिकल्प एवं परीक्षण के लिए उत्तम सुविधाएँ मौजूद हैं। इस केन्द्र की सेवाओं से केन्द्र और राज्य सरकार, निजी संस्थान एवं उपक्रम विस्तृत रूप से लाभान्वित हो रहे हैं। एस.ई.आर.सी के वैज्ञानिक अनेक राष्ट्रीय एवं अंतर्राष्ट्रीय समितियों में काम करते हैं और संरचनात्मक अभियांत्रिकी के क्षेत्र में राष्ट्रीय एवं अंतर्राष्ट्रीय स्तर पर इस केन्द्र ने अपना नाम प्रतिष्ठित किया है। स.ई.आर.सी अभी हाल ही में ISO 9001:2008 गुणवत्ता संस्थान का प्रमाणन प्राप्त किया है।
	
 कार्य 	
 एस.ई.आर.सी उपलब्ध नवीनतम विशेषज्ञता के लिए क्लियरिंग हाऊस की तरह काम करता है और सभी प्रकार की संरचनाओं का अभिकल्प एवं निर्माण संबंधी विशेषज्ञता का विकास करता है।

 यह केन्द्र संरचनात्मक अभियांत्रिकी संबंधी सभी पहलुओं पर संरचनाओं के पुनर्निर्माण सहित अभिकल्प एवं निर्माण दोनों पर अनुप्रयोग मूलक अनुसंधान करता है। 
 
 सार्वजनिक एवं निजी क्षेत्रों को विविध प्रकार की संरचनात्मक अभिकल्प के विकास के लिए प्रूफ चेकिंग सहित अभिकल्प परामर्शी सेवाएँ प्रदान करता है।

 व्यावसायिक अभियंताओं के लिए विश्लेषण, अभिकल्प और निर्माण के नवीनतम विकासों से अवगत कराने के उद्देश्य से एसईआरसी संरचनात्मक इंजीनियरिंग की विशेष पाठ्य-प्रणालियों का भी आयोजन करता है।

 औद्योगिक/सामाजिक हित के लिए प्रौद्योगिकी का अंतरण। 

 बाहरी कड़ियाँ 
 संरचनात्मक अभियांत्रिकी अनुसंधान केन्द्र, चेन्नै का जालघर

श्रेणी:भारत सरकार के उपक्रम
श्रेणी:भारतीय अनुसंधान केन्द्र
शेर हिंदुस्थानी

thumb|right|200px|शेर हिंदुस्थानी प्रतीक-चिह्न

['शेर हिंदुस्थानी]शेर्हिन्दुस्थनि ' (अंग्रेज़ी: शेर्हिन्दुस्थनि) इंटरनेट खोज सयंत्र में विशेषज्ञता रखने वाली एक कंपनी है। इसका मुख्यालय पुणे, महाराष्ट्र, भारत में है।

 इतिहास व विकास 
ये एक हिंदुस्थानी ब्लॉग है जो साल २००८ में कंप्यूटर इन्टरनेट, खेल, जगत की खबरे, शिक्षा और समाज प्रबोधन के हेतु की प्रेरणा देने के कारन बनाया गया है जो आप हिंदुस्थान के युवा और जनता में लोकप्रिय होंता जा रहा है इस ब्लॉग पर आप जो चाहे उस के बारे में जानकारी पा सकते हैं, ब्लॉग का लोगो ही आपको सबसे पहले प्रभावित करता है। 
अगले कुछ दिनोके अन्दर ये ब्लॉग एक वेबसाइट में रूपांतरित होने वाला है जहापर आपको खुद का अकाउंट (रजिस्टर) खोलने की सुविधा उपलब्ध होगी और ऑनलाइन चट्टिंग की सुविधा का भी विचार ब्लॉग के ऑथर कर रहा है।
इन्द्रलोक

इंद्रलोक, 'अमरावती', 'स्वर्गलोक' आदि नाम एक ही स्थान के लिए प्रयुक्त होते हैं। इंद्र देवताओं का प्रमुख हैं और वह उन सबके साथ इंद्रलोक में वास करता है। इंद्रलोक की समृद्धि तथा वैभव का अतिरंजित उल्लेख पौराणिक साहित्य में एकाधिक बार हुआ है।

श्रेणी:पुराणिक स्थान
एमाइड

right|thumb|200px|एमाइड क्रियात्मक समूह
ऐमाइड (Amide) अमोनिया के हाइड्रोजन को वसीय या सौरभिक अम्ल मूलक द्वारा प्रतिस्थापित यौगिक है। इसमें अम्ल से कार्बोक्सिल मूलक का हाइड्रॉक्सिल मूलक ऐमिडोमूलक NH2 जैसे (R.CO.NH2)। ये तीन वर्ग के हैं : प्राथमिक R.CO...N H2, द्वितीयक (R.CO)2 तथा त्रितीयक (RCO)3 N* इनमें से केवल प्राथमिक ऐमाइड ही प्रमुख हैं। इन्हें 'ऐसिड ऐमाइड' भी कहते हैं।

इनके नाम अम्ल के अंग्रेजी नाम से "-इक ऐसिड" निकालकर उसके बदले "ऐमाइड" लगा देने से प्राप्त होते हैं, जैसे फ़ॉर्मिक ऐसिड से फॉर्मऐमाइड (H.CO NH2), ऐसीटिक एसिड से ऐसीटेमाइड CH3। CO.NH2 इत्यादि। ऐमिनो मूलक के हाइड्रोजन के प्रतिस्थापित यौगिक को नाम के पहले एन (N) लिखकर व्यक्त करते हैं, जैसे एन-मेथिल ऐसीटैमाइड।

प्रकृति में ये प्रोटीन में पेप्टाइड बंधन के रूप में पाए जाते हैं।

 बनाने की सामान्य विधियाँ 

(१) अम्ल के ऐमोनियम लवण को गरम करने से :

 R.COONH4 --> R.CO.NH2 + H2O

(२) अम्ल को यूरिया के साथ गरम करने से

 R.COOH + CO (NH2)2 --> R.CONH2 + CO2 + NH3

(3) ऐसिड क्लोराइड, ऐसिड ऐनहाइड्राइड तथा एस्टर पर अमोनिया के सांद्र विलयन की क्रिया से :

 (क) R.COCI + 2NH3 --> R.CONH3 + NH4CL

 (ख) (R.CO)2O + 2NH3 --> R.CO.NH2 + R.CO2 NH4

 (ग) R.COOR´ + NH3 --> R.CONH2 + R´OH

(४) ऐल्किल सायनाइड के सांद्र HCl या H2O2 द्वारा जलविश्लेषण से :

 R.CN + H2O --> R.CO.NH2

 सामान्य गुण 
फ़ार्मऐमाइड द्रव है तथा अन्य ऐमाइड रंगहीन, मणिभ (क्रिस्टलीय) ठोस हैं। ऐमाइड श्रेणी के निम्नतर सदस्य जल में विलेय हैं तथा अणुभार के विचार से उनके गलनांक तथा क्वथनांक निम्नता के प्रतिकूल ऊँचे हैं। यह हाइड्रोजन आबन्ध के कारण है। ऐमाइड जल, अम्ल तथा क्षार से जल अपघटित होते हैं :

R.CO.NH2 + H2O --> R.COOH + NH3

ये क्षीण क्षारीय होने से सांद्र अकार्बनिक अम्लों के साथ अस्थायी लवण बनाते हैं। ये क्षीण अम्लीय होने पर भी मर्क्यूरिक आक्साइड का विलयन करते हैं तथा सहसंयोजक मर्करी यौगिक बनता है। सोडियम तथा ऐथेनोल या लीथियम ऐल्यूमिनियम हाइड्राइड द्वारा अवकरण से प्राथमिक ऐमिन बनाते हैं :

 R.CONH2 + 4H --> R.CH2। NH 2 + H2O

फ़ास्फ़ोरस पेंटाक्साइड के साथ गरम करने पर ऐमाइड से सायनाइड बनता है :

 R.CONH2 --> R.CºN + H2O

ऐमाइड पर नाइट्रस अम्ल की क्रिया से अम्ल बनता है तथा नाइट्रोजन गैस निकलती है :

 R.CO.NH2 + HNO2 --> R.COOH + N2 + H2O

हॉफ़मैन क्रिया में ऐमाइड पर ब्रोमीन तथा क्षार की क्रिया से एक कम कार्बन परमाणुवाला ऐमिन प्राप्त होता है :

 R.CO.H2 + Br2 + 4KOH --> R.NH2 + 2KBr + K2CO3 + 2H2O

 बाहरी कड़ियाँ 
 IUPAC Compendium of Chemical Terminology

श्रेणी:प्रकार्यात्मक समूह
श्रेणी:रसायन विज्ञान
*
कुणिंद

कुणिंद कुलिन्द कौलिन्द कौणिन्द भारत का एक प्रख्यात प्राचीन जनसमूह जिसका पहली और चौथी शती ई. के बीच अपना महत्वपूर्ण गणराज्य था। महाभारत में इसका उल्लेख पैशाच, अंबष्ठ और बर्बर नामक पर्वतीय जातियों के साथ हुआ है और कहा गया है कि वे शैलोद नदी के दोनों तटों पर निवास करते थे। उनका प्रदेश काफी विस्तृत था और उनके कई सौ कुल थे। उन्होंने युधिष्ठिर को राजसूय यज्ञ के समय पिपीलिका सुवर्ण भेंट किया था। कुणिदों कोलिय नागवंशी का उल्लेख रामायण और पुराणों में भी हुआ है। वराहमिहिर के कथनानुसार के उत्तरपूर्व के निवासी थे। उन्होंने इनका उल्लेख कश्मीर, कुलूत और सैरिन्ध के साथ किया है। टालमी ने की इनकी चर्चा की है। उसके कथनानुसार ये लोग विपाशा (व्यास), शतद्रु (सतलज), यमुना और गंगा नदियों के उद्गम प्रदेश में रहते थे। इस प्रकार साहित्यिक सूत्रों के अनुसार ये लोग हिमालय के पंजाब और उत्तरप्रदेश से सटे निचले हिस्से में रहते थे। संभवत: कुमायूँ और गढ़वाल का क्षेत्र इनके अधिकार में था।

इन लोगों के गणराज्य के जो सिक्के मिले हैं उनसे ज्ञात होता है कि वे लोग अपना शासन भगवान्‌ चित्रेश्वर (शिव) के नाम पर करते थे। चित्रेश्वर शिव: (भू-लिंग) का मंदिर कुमाऊँ में चित्रशिला नामक स्थान में आज भी विद्यमान है। ऐसा भी जान पड़ता है कि इस गणतंत्रीय राज्य ने राजतंत्र का रूप धारण कर लिया था। सिक्कों पर अमोघभूति नामक महाराज का उल्लेख मिलता है।

श्रेणी:प्राचीन भारत
पोई

right|thumb|300px|पोई की लता और पत्तियाँ
पोई या पोयसाग या बचलू ; वैज्ञानिक नाम : बेसेला अल्बा / BASELLA ALBA) एक सदाबहार लता है। इसकी पत्तियाँ मोटी, मांसल तथा हरी होतीं हैं जिनका शाक-सब्जी के रूप में उपयोग किया जाता है। यह प्राकृतिक रूप से उगती हैै तथा वृक्षों और झाड़ियोंं का सहारा लेकर ऊपर चढ जाती है। इसके फल मकोय केे फलों जैसे दिखते हैैं जो पकने पर गाढ़े जामुनी रंग के हो जातेे है। इन पके फलों सेे गुलाबी आभाा लिये वाल रंग का रस निकलता है।

पोई के पत्तों का पालक के पत्तों जैसे पकौड़ा बनाने, साग बनाने में उपयोग होता है । इसे दाल में डालकर भी खाया जाता है ।

 विभिन्न भाषाओं में नाम 

संस्कृत उपोदिका, पोतकी, मालवा, अमृतवल्लरी

मराठी मायाल, मयालभाजी, बेलबोंडी, बेलगोंड

गुजराती पोथिनी बेल, पोई।

बंगाली पुंईशाक, रक्तपोई

अंग्रेजी इंडियन स्पिनेच (INDIAN SPINACH)

एनीमिया के लिए ये एक सदाबहार औषधि है जो की 100% सुरक्षित है।
 इनकी लेखनी से _ 
हिमांशु तिवारी(@lekhk__)
गोला गोकर्णनाथ छोटी काशी

 बाहरी कड़ियाँ 
 PROTAbase on Basella alba
 Delicious recipe of Malabar Spinach
 Photo and multilingual synonyms
 University of Florida Agricultural Extension
 Evaluation of tropical leaf vegetables in the Virgin Islands
 Malabar Spinach Basella alba, B. ruba (WorldCrops)

श्रेणी:वनस्पति
श्रेणी:शाक-शब्जी
परमाण्वीय खनिज

अंगूठाकार|परमाण्वीय खनिज
उन खनिजों को परमाणु-ऊर्जा खनिज, अथवा ऐटोमिक एनर्जी मिनरल्स कहते हैं, जिनसे परमाण्विक ऊर्जा उत्पन्न की जा सकती है। भारत जैंसे विकासशील देशों के लिये शक्ति उत्पादन एक समस्या है। भारत के कोयले तथा अन्य ईंधनों के भंडार सीमित है और यदि औद्योगिकरण की वर्तमान गति इसी प्रकार वृद्धि पर रही तो वे भंडार अधिक समय तक न चल सकेंगे। अत: परमाणुशक्ति का उत्पादन ही संतुलित औद्योगिकरण में सहायक हो सकेगा। सौभाग्य से भारत में यूरेनियम तथा थोरियम दोनों ही खनिजों के भंडार संतोषजनक हैं।

 यूरेनियम 
वर्तमान समय में यूरेनियम धातु के खनिजों का उपयोग परमाणु-ऊर्जा के निर्माण में होता है। पिचब्लेंड तथा यूरेनाइट में यूरेनियम के ऑक्साइड की मात्रा 69 से 91% तक होती है तथा ये दोनों ही यूरेनियम के प्रमुख् खनिज है। बिहार के सिंहभूम जिले में जदुगूदा निक्षेप यूरेनियम अयस्क का विशालतर क्षेत्र है। यह अयस्क 60 मील लंबी खनिजायित पट्टिका में पाया गया है। जदुगूदा के मुख्य खनिजायित क्षेत्र का, जिसकी सामान्य मोटाई 8 फुट है, नतिलंब विस्तार (strike extention) लगभग 3,500 फुट है। अभी तक बेधन छिद्रों से अयस्क पिंड का 1,000 फुट की गहराई तक विद्यमान हाने का संकेत मिलता है। इस अयस्क में यूरेनिया (U3O8) की मात्रा 0.05% से 0.1500 तक है।

राजस्थान में उदयपुर के समीप यूरेनियम खनिज अयस्क लगभग 100 वर्ग मील के क्षेत्र में पाया गया है। इसमें यूरेनियम की मात्रा केवल 0.02% है। उदयपुर नगर से लगभग 9 मील दक्षिण पूरब के क्षेत्र के दक्षिणी भाग में उभरा नामक स्थान पर अत्यंत समृद्ध अयस्क प्राप्त हुआ है। इसी प्रकार भीलवाड़ा जिले में भी यूरेनियक का खनन योग्य निक्षेप मिला है।

झारखण्ड तथा पश्चिम बंगाल के राँची, पुरुलिया तथा अन्य आसपास के जिलों में भारी खनिजों के उत्तम निक्षेप मिले हैं, जिनमें भार के अनुसार 10% तक भार खनिजों का अनुपात है। पुरुलिया जिले के निक्षेप पर्याप्त समृद्ध हैं।

 थोरियम 
मानेज़ाइट थोरियम धातु का प्रमुख खनिज है, जो स्वयं भारी काली रेत का अवयव है, भारत के समुद्री तट पर यह रेत नर्मदा के मुहाने से कन्याकुमारी तक तथा वहाँ से उड़ीसा तट तक, प्राप्त होती है। इसमें थोरियम ऑक्साइड की मात्रा 33% तक तथा यूरेनियम ऑक्साइड की 4.5% तक हो सकती है। केरल के तटवर्ती प्रदेश के निक्षेप भारत और संसार में अपना महत्वपूर्ण स्थान रखते है। इसी प्रकार के निक्षेप भारत के पश्चिमी और पूर्वी तटों पर भी मिलते हैं, जिनमें काली भारी रेत की पर्याप्त मात्रा होती है। बिहार में भी भारी खनिजों के निक्षेप प्राप्त हुए हैं, जिनसे भी थोरियम की प्राप्ति होगी। अभी तक ज्ञात आँकड़ों के अनुसार भारत में 1,50,000 से 1,80,000 टन तक थोरियम धातु के मिलने का अनुमान है।

 योजनाएँ और भविष्य 
परमाणु-ऊर्जा-आयोग द्वारा भारत के पश्चिमी तट पर अकबायी नामक स्थान पर मोनेज़ाइट बालू पर अभिक्रिया करने के लिये एक संयंत्र स्थापित किया जा रहा है। विरल मिट्टियाँ तथा ट्राइसेडियम फॉस्फेट के अतिरिक्त यह संयत्र एक प्रकार का "केक" (cake) तैयार करता है, जिसमें यूरेनियम तथा थोरियम पर्याप्त संकेद्रित होते हैं। यह ट्रॉम्बे भेजी जाती है। ट्रॉम्बे में इस "केक" से अत्यंत शुद्ध यूरेनियम तथा थोरियम लवण प्राप्त किए जाते हैं। यूरेनियम का एक लघु संयत्र भी शीघ्र ही कार्य करना प्रारंभ कर देगा, जिसमें रिऐक्टर स्तर की यूरेनियम धातु उत्पन्न की जायगी। यह संयंत्र भारत को प्रयौगात्मक कार्यो तथा रिऐक्टर के प्रयोग के लिये पर्याप्त यूरेनियम धातु प्रदान करेगा। एक संयंत्र ईंधन तत्वों के निर्माण के लिये भी शीघ्र ही तैयार हो जाएगा। इसका निर्माण प्रारंभ हो चुका है।

सन्दर्भ
श्रेणी:खनिज
श्रेणी:नाभिकीय शक्ति
परमेश्वर अय्यर उल्लूर

अंगूठाकार|परमेश्वर अय्यर उल्लूर
परमेश्वर अय्यर उल्लूर (1877 - 1949) मलयालम कवि एवं साहित्यिक इतिहासकार। त्रिवेंद्रम में पैदा हुए थे। त्रावणकोर सरकार के उच्च पदाधिकारी के रूप में इन्होंने काम किया। सेवानिवृत्ति के पश्चात् त्रावणकोर विश्वविद्यालय के प्राच्य विभाग के डीन नियुक्त हुए।

सर्वतोमुखी प्रतिभा एवं व्यापक क्षेत्रीय विद्वान् परमेश्वर अय्यर ने काव्यरचना का कार्य नवीन शास्त्रीय कवि के रूप में प्रारंभ किया। उन्होंने प्राचीन भारतीय उच्च साहित्यिक ग्रंथों से अधिकांश रूप में विषयों का चुनाव किया। प्रचलित प्रवृत्तियों एवं प्रणालियों से प्रभावित होकर उन्होंने "उमाकेरलम्" नामक महाकाव्य लिख। यह केरल के मध्यकालीन इतिहास के एक अध्याय पर आधारित है। यह निश्चित रूप से प्राचीन शास्त्रीय नियमों के अनुसार लिखा गया है और अलंकारों से परिपूर्ण है। नवीन स्वच्छंद (रोमांटिक) प्रवृत्तियों ने भी उन्हें अप्रभावित नहीं छोड़ा। उन्होंने छोटी-छोटी कविताएँ एवं गीत लिखना आरंभ, किया। वे, "अरुणोदयम्", "ताराहारम्", "किरणावलि", "कल्पशारिव", "अमृतधारा", तथा "चित्रशाला" में संकलित हैं। उनके तीन खंडकाव्य विशेषकर कर्णभूषणम् बहुत प्रसिद्ध हैं। कर्णभूषणम् महाभारत की उस प्रसिद्ध घटना पर आधारित है जिसमें कर्ण ने यह जानते हुए कि वह अपने को मृत्यु के बाणों के साथ प्रकट कर रहा था, इंद्र को कुंडल दे दिया। दूसरे खंडकाव्य "पिंगला" की कहानी भागवत से ली गई है। यह मिथिला की गणिका की शुद्धि के विषय में लिखा गया है। जिसमें उसने अपनी पापवृत्ति के जीवन को छोड़कर भक्ति एवं सदाचार का जीवन अपनाया। "भक्तिदीपिका" में यह बतलाया गया है कि वास्तविक भक्ति के क्षेत्र में जातीय भेद नहीं है। मलयालम में उलूर आधुनिक युग के तीन महान कवियों में से समझे जाते हैं। किंतु उनके काव्यों का अधिकांश भाग कृत्रिम आलंकारिक ढंगों एवं शैली के गुरुत्व से नष्ट हो जाता है। परमेश्वर अय्यर ने भी मलयालम साहित्य का चिरस्थायी इतिहास पाँच भागों में लिखा है। यह वास्तव में अद्भुत सर्वतोमुखी प्रतिभा से परिपूर्ण पैतीस वर्षों के कठोर परिश्रम का फल है। यह कृति केरल साहित्य, संस्कृति एवं इतिहास के ज्ञान का भांडार है।

 बाहरी कड़ियाँ 
 Ulloor

श्रेणी:मलयालम कवि
श्रेणी:मलयालम साहित्यकार
श्रेणी:मलयालम
श्रेणी: भारतीय लेखक
श्रेणी:भारतीय साहित्यकार
अच्युतानन्द

अच्युतानन्द दास 16वीं सदी के कवि, द्रष्टा और उड़ीसा, के वैष्णव संत थे। कहते हैं कि उन्हें भूत, वर्तमान एवं भविष्य देखने की शक्ति प्राप्त थी। वे महान लेखक थे। वे उन पाँच व्यक्तियों में से थे जिन्होने संस्कृत ग्रन्थों का स्थानीय भाषाओं में अनुवाद करके पूर्वी भारत में आध्यात्मिक क्रान्ति ला दी। उनका ओड़िया भाषा में रचित ग्रन्थ "शून्यसंहिता" प्रसिद्ध है।

साहित्यिक कृतियाँ
 शून्यसंहिता 
रामदास के प्रश्न सुनकर अत्युतनन्द ने जो उपदेश दिया वे ही शून्यसंहिता में हैं।

महापुरुष अच्युतानन्द ने ३६ संहिता, ७८ गीता, २७ हरिबंशादि चरित, १२ उपबंश चरित, १०० पुराण या माळिका की रचना की। इनके अतिरिक्त उन्होने अनेक भजन चौपदी भी लिखे हैं। 

 पुराण 
 हरिबंश

 माळिका 
 आगत-भविष्य माळिका
 जाईफुल माळिका
 दशपटळ माळिका
 कळियुग माळिका
 Puran - भविष्य माळिका

 गीता 
 गुरुभक्ति गीता
 ब्रह्म एकाक्षर गीता
 शून्य गीता
 कैवर्त्त गीता
 कळियुग गीता
 गरुड़ गीता
 उपदेशचक्र गीता
 मणिबन्ध गीता
 आदिब्रह्म गीता
 आदिलिळा गीता
 भक्तलीळा गीता

 कोइलि 
 ज्ञानोदय कोइलि
 डिबिडिबि कोइलि
 बाखर कोइलि

 संहिता 
 शून्य संहिता
 अणाकार संहिता
 बट संहिता
 अमरजुमर संहिता
 छाया संहिता 
 अबाड़ संहिता
 ज्योति संहिता
 अनाहत संहिता
 बीज संहिता
 ब्रह्म संहिता

 राहास 
 नित्य राहास
 महानित्य राहास
 शून्य राहास
 ठुळशुन्य राहास
 राधा रास
 दुती राहास
 बृन्दा राहास
 परम राहास
 अनन्त रास
 पद्मबन रास

 टीका 
 बर्ण टीका
 कळ्प टीका
 चन्द्रकळ्प टीका
 पद्मकळ्प टीका

 पटळ 
 छयाळिश पटळ
 चबिश पटळ
 षोडश पटळ

 अन्यान्य पद्यावली और ग्रन्थसमूह 
 अष्ट गुजरी
 नब गुजरी
 तेरजन्म स्मरण
 गोपाळङ्क ओगाळि ओ लउड़ि खेळ
 पट्टा मड़ाण
 चकड़ा मड़ाण
 शिब कळ्प
 शरण पञ्जर
 तत्त्वबोधिनी
 भाबनाबर
 चौराशी यन्त्र
 श्रीअणाकरब्रह्म यन्त्र
 ब्रह्म शाङ्कुळि 
 अभय कबच

 बाहरी कड़ियाँ 
 https://nvacreator.blogspot.com/2023/07/sant-achyutananda-das.html
 https://nvacreator.blogspot.com/2023/07/blog-post_19.html
 https://web.archive.org/web/20091016012510/http://www.garoiashram.org/english/index-eng.html
 https://web.archive.org/web/20071105091526/http://www.sriachyuta.org/
 https://web.archive.org/web/20081019042242/http://www.trahiachyuta.com/sri.htm
 https://web.archive.org/web/20110716184243/https://tagmeme.com/orissa/pothis.html

श्रेणी:ओड़िया साहित्यकार
श्रेणी:भक्त कवि
श्रेणी:भक्ति आन्दोलन
श्रेणी:१६वीं सदी के कवि
सविता भाभी

thumb|200px|right|कॉमिक्स की मुख्य पात्र सविता
सविता भाभी भारत में एक प्रसिद्ध या कहें कि एक बदनाम कार्टून पॉर्नोग्राफी वेबसाइट है, जिसमें सविता नामक एक गृहिणी का और उसके कामुक प्रसंग मौजूद होते हैं। वो एक ऐसे पुरुष की विवाहिता है जो मूंछें रखता है। वो उसे यौन संबंधी संतुष्टि देने में असमर्थ पति है सो उसकी पॉर्न फिल्मों में आसक्ति है। यह पॉर्न साइट स्वतन्त्रता तथा भारत की उदारता का एक प्रतीक बन गई है।.

आरम्भ में कार्टून स्ट्रिप को नि:शुल्‍क देखा जा सकता था। लेकिन प्रतिबन्ध के पश्चात, कार्टून स्ट्रिप kirtu.com पर चली गयी तथा देखने के लिए सदस्‍यता शुल्‍क चुकाना पड़ता है। पुराने संस्करण आज भी नि:शुल्‍क देखे जा सकते हैं।

 प्रतिबन्ध और उसकी आलोचना 

भारत, जो कि मुख्यतया एक परम्परावादी देश है, पॉर्नोग्राफी का अधिकार नहीं है तथा पॉर्नोग्राफी अवैध है। भारत सरकार ने इस साइट को सेंसर कर रखा है। भारत के उदारवादी लेखक तथा पत्रकार अमित वर्मा ने इस सेंसरशिप की अपने ब्लॉग इण्डिया अनकट में आलोचना की है।

आरम्भ में साइट के निर्माता ने अपना असली नाम छिपा कर रखा और स्‍वयं की पहचान छद्मनाम इण्डियन पोर्न अम्पायर से बनाई। हालांकि जुलाई २००९ में, साइट के निर्माता पुनीत अग्रवाल ने अपनी पहचान का खुलासा कर दिया था।

इसके प्रभाव की एक मामले में निन्दा की गई थी। इस मामले में बैंगलोर के एक विद्यार्थी ने अपनी अध्यापिका को एक कामुक पाठ सन्देश भेजा था, तथा एक हालिया कॉमिक की भारतीय टीवी पर आलोचना की गयी जिसमें सविता तथा एक अन्य चरित्र जो कि प्रसिद्ध बॉलीवुड अभिनेता अमिताभ बच्चन से बहुत मेल खाता था, के मध्य परिणय दिखाया गया था। ३ जून २००९ को भारत सरकार ने साइट को प्रतिबन्धित किया था।

भारत के उदारतावादी पत्रकार अमित वर्मा ने भारतीय सरकार द्वारा लगाई गई सेंसरशिप की अपने ब्लॉग इण्डिया अनकट में आलोचना की है इंटरनेट पर इस पर लगे प्रतिबंध को हटाने के लिए प्रयास किए गए।

 लोकप्रियता 
साइट भारत में अब भी लोकप्रिय है। अलैक्सा के अनुसार यह वर्तमान में भारत में १००० सर्वाधिक लोकप्रिय साइटों में से है तथा साइट का ८% ट्रैफिक भारत से आता है। कॉमिक्स अंग्रेजी के अतिरिक्त १० विभिन्न भारतीय भाषाओं में छापी जाती है। प्लग्डइन नामक एक भारतीय स्टार्टअप ब्लॉग ने उनकी वृद्धि तथा स्ट्रेटजी पर एक केस स्टडी तक की है।

 इन्हें भी देखें 
 सविता भाभी (फिल्म)
 भाभी
 भारत में सेंसरशिप
 भारत में अभिव्यक्ति की स्वतन्त्रता

 सन्दर्भ 

 बाहरी कड़ियाँ 
 आधिकारिक वेबसाइट (NSFW)
 सविता भाभी पर तहलका की 
स्टोरी 

श्रेणी:कामुक कॉमिक
श्रेणी:पॉर्नोग्राफिक कार्टून
श्रेणी:भारत में सेंसरशिप
श्रेणी:कॉमिक्स
गुरु गोबिन्द सिंह भवन

thumb|Right|गुरु गोबिंद सिंह भवन गुरु गोबिंद सिंह भवन, पंजाबी विश्वविद्यालय पटियाला के परिसर में स्थित एक सुन्दर इमारत है। यह सिक्खो के महान दशम गुरु गोबिन्द सिंह जी की स्मृति को समर्पित है। गुरु गोबिंद सिंह भवन के चार द्वार हैं और यहां सभी धर्मों के अध्ययन से संबंधित साहित्य उपलब्ध है। यह भवन प्रतीकात्मक रूप से दुनिया के पाँच प्रमुख धर्मों के विचारों को व्यक्त करता है। सफेद संगमरमर से बना प्रवेश द्वार मानव हृदय का प्रतीक है जबकि, शीर्ष पर चमकती रोशनी सर्व धर्म समभाव की द्योतक है। यह खूबसूरत भवन पंजाबी विश्वविद्यालय का प्रतीक चिन्ह बन गया है।

भारत में उच्च शिक्षा के इतिहास की साक्षी इस इमारत को 1967 में स्थापित किया गया था। भवन की आधारशिला भारत के तत्कालीन राष्ट्रपति डॉ॰ जाकिर हुसैन ने रखी थी। इसके पुस्तकालय में सभी धर्मों से संबंधित ३३००० से अधिक पुस्तकों और पत्रिकाओं का विशाल संग्रह है।
 
विश्वविद्यालय निकट भविष्य में इस इमारत के नवीकरण की योजना बना रहा है।http://www.screenindia.com/story.php?id=350591&pg=-1

 सन्दर्भ 

 बाहरी कड़ियाँ 
 गुरु गोबिंद सिंह भवन @YouTube
 पंजाबी विश्वविद्यालय, पटियाला
  पंजाबी विश्वविद्यालय के लिए विकीमैपिया सूत्र

श्रेणी:पंजाब के विश्वविद्यालय
नागराज

thumb|नागराज की प्रतीमा
नागराज एक संस्कृत शब्द है जो कि नाग तथा राज (राजा) से मिलकर बना है अर्थात नागों का राजा। यह मुख्य रूप से तीन देवताओं हेतु प्रयुक्त होता है - शेषनाग, तक्षक तथा वासुकी। अनन्त, तक्षक तथा वासुकी  तीनों भाई महर्षि  कश्यप, तथा उनकी पत्नी कद्रू के पुत्र थे जो कि सभी नागों  के जनक माने जाते हैं। मान्यता के अनुसार नाग का वास पाताललोक में है।  

सबसे बड़े भाई शेषनाग  भगवान विष्णु के भक्त हैं एवं नागों  का मित्रतापूर्ण पहलू प्रस्तुत करते हैं क्योंकि वे चूहे आदि जीवों से खाद्यान्न की रक्षा करते हैं। भगवान विष्णु जब क्षीरसागर में योगनिद्रा में होते हैं तो अनन्त उनका आसन बनते हैं तथा उनकी यह मुद्रा अनन्तशयनम् कहलाती है। अनन्त ने अपने सिर पर पृथ्वी को धारण किया हुआ है। उन्होंने भगवान विष्णु के साथ रामायण काल में भगवान विष्णु के  राम अवतार  के समय राम के  छोटे भाई लक्ष्मण तथा महाभारत काल में भगवान विष्णु के  कृष्ण अवतार  के समय कृष्ण के बड़े भाई बलराम के रूप में अवतार लिया। इसके अतिरिक्त रामानुज तथा नित्यानन्द भी उनके अवतार कहे जाते हैं। 

छोटे भाई वासुकी भगवान शिव के भक्त हैं, भगवान शिव हमेशा उन्हें गर्दन में पहने रहते हैं। तक्षक नागों  के खतरनाक पहलू को प्रस्तुत करते हैं, क्योंकि उनके जहर के कारण सभी उनसे डरते हैं। 

गुजरात के सुरेंद्रनगर जिले के थानगढ़ तहसील में नाग देवता वासुकी का एक प्राचीन मंदिर है। इस क्षेत्र में नाग वासुकी की पूजा ग्राम्य देवता के तौर पर की जाती है। यह भूमि सर्प भूमि भी कहलाती है। थानगढ़ के आस पास और भी अन्य नाग देवता के मंदिर मौजूद है।

देवभूमि उत्तराखण्ड में नाग के छोटे-बड़े अनेक मन्दिर हैं। वहाँ नागराज को आमतौर पर नाग देवता कहा जाता है और नागराज शब्द का प्रयोग यहां के लोगों द्वारा नहीं किया जाता है। उत्तराखण्ड में सिर्फ नागराजा शब्द का प्रयोग होता है और सेम मुखेम नागराजा उत्तराखण्ड का सबसे प्रसिद्ध तीर्थ है जहां कृष्ण भगवान नागराजा के रूप में पूजे जाते हैं और यह उत्तराकाशी जिले में है तथा श्रद्धालुओं में सेम नागराजा के नाम से प्रसिद्ध है। एक अन्य प्रसिद्ध मन्दिर डाण्डा नागराज पौड़ी जिले में है। उत्तरकाशी में दो नाग कालिया और वासुकि नाग को नागराज के स्वरूप में पूजा जाता है। कालिया नाग को डोडीताल क्षेत्र में पूजा जाता है और वासुकी  नाग को बदगद्दी में तथा टेक्नॉर में पूजा जाता है। मान्यता है कि वासुकी  नाग का मुँह गनेशपुर में और पूँछ मानपुर में स्तिथ है ।

तमिलनाडु के जिले के नागरकोइल में नागराज को समर्पित एक मन्दिर है। इसके अतिरिक्त एक अन्य प्रसिद्ध मन्दिर मान्नारशाला मन्दिर केरल के अलीप्पी जिले में है। इस मन्दिर में अनन्त तथा वासुकि दोनों के सम्मिलित रूप में देवता हैं।

केरल के तिरुअनन्तपुरम् जिले के पूजाप्पुरा में एक नागराज को समर्पित एक मन्दिर है। यह पूजाप्पुरा नगरुकावु मन्दिर के नाम से जाना जाता है। इस मन्दिर की अद्वितीयता यह है कि इसमें यहाँ नागराज का परिवार जिनमें नागरम्मा, नागों की रानी तथा नागकन्या, नाग राजशाही की राजकुमारी शामिल है, एक ही मन्दिर में रखे गये हैं।

 सन्दर्भ 
 H.Oldenberg: TheVinaya Pitakam. London 1879, pp.24-25

 इन्हें भी देखें 
 सेममुखेम नागराज
 डाण्डा नागराज
 नागराजम्
 ड्रैगन किंग
 :en:Kuzuryu

 बाहरी कड़ियाँ 
 मन्नारशाला श्रीनागराजा मन्दिर आधिकारिक जालस्थल

श्रेणी:नाग
श्रेणी:शिव
श्रेणी:विष्णु
पाकिस्तान की प्रशासनिक इकाइयाँ

thumb|पाकिस्तान की प्रशासनिक इकाइयां
पाकिस्तान के प्रशासनिक ढांचे के अंतर्गत चार सूबे (प्रांत), एक संघीय राजधानी क्षेत्र और संघीय प्रशासित कबायली क्षेत्रों का एक समूह आता है। इस शीर्ष स्तर के नीचे सरकार के चार स्तर और हैं, जिनमें 27 डिवीजनें, एक सौ पाँच जिले, चार सौ से अधिक तहसीलें और कई हजार संघ परिषदें शामिल हैं।

 विभाजन 
पूरा पाकिस्तान ८ अलग-अलग प्रशासनिक हिस्सों में बाँटा गया है:

 प्रांत (सूबै) 
 ख़ैबर पख़्तूनख़्वा
 पंजाब 
 सिंध
 बलोचिस्तान

 कशमीर के पाक अधिकृत हिस्से 
 आज़ाद जम्मू और कश्मीर
 [[गिलगित-बल्तिस्तान]आज़ाद कश्मीर का क्या मतलब है आप ये लिख सकते है कि पाकिस्तान के क़ब्ज़े वाला कश्मीर what is आज़ाद कश्मीर

 प्रशासनिक इकाइयों की संरचना 

पाकिस्तान की प्रशासनिक इकाइयां इस प्रकार हैं:
क्र.प्रशासनिक इकाईस्थानीय नामराजधानीजनसंख्याक्षेत्र (किमी²)जनसंख्या घनत्व(व्य. प्रति किमी ²)1बलूचिस्तान (प्रांत)क्वेटा6,565,885347,19018.92खैबर-पख़्तूनख्वा (प्रांत)पेशावर17,743,64574,521238.13 पंजाब (प्रांत)लाहौर73,621,290205,345358.54सिंध (प्रांत)कराची30,439,893140,9142165राजधानी क्षेत्र इस्लामाबाद805,235906888.86कबायली इलाकेपेशावर3,176,33127,220116.77आज़ाद कश्मीर मुज़फ्फराबाद2,973,00013,297223.68गिलगित-बाल्तिस्तानगिलगित1,800,000 (अनुमानित)72,49624.8पाकिस्तानइस्लामाबाद132,352,279796,096166.3

 सन्दर्भ 

 बाहरी कड़ियाँ 

श्रेणी:पाकिस्तान
लिंकेज

right|300px|thumb|सेल्फ-लॉकिंग प्लायर एक-डिग्री की स्वतंत्रता वाले लिंकेज का अच्छा उदाहरण है।
यांत्रिकी में उन दंडों (छड़ों) के समूह को अनुबंधन या कटी-संहतियाँ या लिंकेज (Linkages) कहते हैं जो एक दूसरे से हिंज द्वारा ज़ड़े रहते हैं और जिनसे कोई विशेष प्रकार की गति प्राप्त होती है। कटी-संहतियों के उदाहरण अनेक यंत्रों में देखे जा सकते हैं। 

पैंटोग्राफ़ (Pantograph) नामक यंत्र में चार छड़ रहते हैं जो एक दूसरे से हिंज द्वारा जुड़े रहते हैं।

 वाट का ऋजु-लेखक 
right|thumb|300px|फ्लाईबाल गवर्नर द्वारा वाष्प के प्रवाह का नियंत्रण
आजकल जब यंत्र के किसी भाग को ऋजु रेखा में चलाना रहता है तब ऐसा प्रबंध किया जाता है कि वह भाग दो स्थिर ऋजु भागों के बीच फिसले। वाष्प इंजन के आविष्कारक जेम्स वाट के समय में इस प्रकार की युक्ति ठीक नहीं बन पाती थी, क्योंकि ऐसी युक्ति में बहुत सी शक्ति घर्षण द्वारा नष्ट हो जाती थी। इसलिए वाट ने १७८४ ई. में एक युक्ति की उपज्ञा की जिसे "वाट्स पैरालेल मोशन" (वाट की समांतर गति) कहते हैं।

वाट ने इसका उपयोग इंजन का पिस्टन चलाने में किया, परंतु सुविधा के लिए उसने तीन अतिरिक्त छड़ें जोड़ ली थीं। 

 पोसेलिए की कटी-संहति (Peaucellier–Lipkin linkage) 
१९वीं शताब्दी के आरंभ में वाट के ऋजु-लेखक में सुधार करने की चेष्टा की गई। फ्रांस की सेना के एक लेफ़्टिनेंट पोसेलिए ने छह छड़ों की कटी-संहति बनाई जिससे एक बिंदु शुद्ध ऋजु रेखा में चलता था। इसमें सात छड़ें रहती हैं। लोगों ने सोचा कि कम छड़ों से काम चलाया जाए तो अच्छा होगा। गणितज्ञ चेबिचफ़ (Chebyshev) ने "सिद्ध" कर दिया कि पाँच अथवा इससे कम छड़ों की संहतियों से ऋजु-रेखात्मक गति प्राप्त नहीं हो सकती, परंतु उसका प्रमाण अशुद्ध निकला, क्योंकि १८७७ ई. में हार्ट ने पाँच छड़ों की कटी-संहित की उपज्ञा की जिससे सरल रेखा खींची जा सकती थी

अन्य कई कटी-संहतियाँ बनी हैं जिनसे शांकव, समविभव वक्र आदि खींचे जा सकते हैं।
right|thumb|200px|एक सरल लिंकेज
 इन्हें भी देखें 
 मोचन (escapement)
 क्रैंक
 घटीयंत्र (क्लॉकवर्क)

 बाहरी कड़ियाँ 
 How round is your circle? Contains a chapters on Watt's and other linkages.
 An (at present mainly German) online library about linkages and cams is available through Digital Mechanism and Gear Library (DMG-Lib) (in German: Digitale Mechanismen- und Getriebebibliothek)
 With KMODDL there is also an English online library (contains foreign literature too)
 Linkage calculations
 Java animated linkages
 Gif animated linkages
 Introductory linkage lecture
 Virtual Mechanisms Animated by Java
 SAM [commercial link] User-friendly software for design, motion/force analysis & optimization of planar linkage, gear and belt mechanisms
 Kinematic Models for Design Digital Library (KMODDL) - Movies and photos of hundreds of working mechanical-systems models at Cornell University. Also includes an e-book library of classic texts on mechanical design and engineering.

श्रेणी:यान्त्रिकी
श्रेणी:लिंकेज
ब्लड डायमण्ड

thumb|200px|सियरा लोन में ब्लड डायमंड की पैनिंग प्रक्रिया
हीरा कई रंगों में मिलता है जिनमें लाल रंग के हीरे को ब्लड डायमंड कहा जाता है। इसकी प्राप्ति के पीछे होने वाले खून-खराबे के कारण ही इसे ब्लड डायमंड यानि खूनी हीरा कहा जाता है। इन्हीं कारणों से इसे भिड़न्त यानि कन्फ्लिक्ट डायमंड या वॉर डायमंड भी कहते हैं। यह अफ्रीका में सिएरा लियोन और लाइबेरिया में सबसे ज्यादा पाए जाते हैं। ब्लड डायमंड को कन्फ्लिक्ट डायमंड कहे जाने का एक बड़ा कारण है। १९८९ से २००१ तक इसके उत्पादक सिएरा लियोन और लाइबेरिया गृह युद्ध के शिकार थे। ऐसी स्थिति में लाइबेरियन राष्ट्रपति कारलोस जी. टॉयलर ने अमूल्य ब्लड डायमंड के बदले हथियार खरीदने शुरू किए थे। इस कारण दुनिया भर में टॉयलर की आलोचना हुई।ब्लड डायमंड। हिन्दुस्तान लाइव। ११ अगस्त। भारती शाण्डिल्य

असल में, ब्लड डायमंड के खनन का काम मूल रूप से किसान और मजदूर करते थे। हीरे की तस्करी बढ़ने के कारण इन लोगों से कम वेतन पर दिन रात काम कराया जाने लगा, जिसका इन्होंने विरोध किया। इसके बाद, लाइबेरिया में कानूनी रूप से डायमंड खनन उद्योग की स्थापना हुई। १९९८ में गलोबल विटनेस नाम की एक संस्थान ने अफ्रीका में डायमंड और दंगों के बीच के संबंधों पर एक रिपोर्ट प्रस्तुत की थी। हाल में सुपर मॉडल नाओमी कैम्पबेल ब्लड डायमंड के कारण चर्चा में हैं। १९९७ में टॉयलर ने कैमबैल को ब्लड डायमंड का एक पाउच दिया था।ब्लड डायमंड के जाल में दुनिया की सबसे बड़ी मॉडल । बिज़्नेस भास्कर। ८ अगस्त २०१० इस कारण टॉयलर का सहयोगी बताया जा रहा है। फिलहाल यह जांच के अधीन है।

 सन्दर्भ 

 बाहरी कड़ियाँ 
 ब्लड डायमंड के जाल में दुनिया की सबसे बड़ी मॉडल- ब्लड डायमंड का इतिहास

श्रेणी:अफ़्रीका की राजनीति
श्रेणी:हीरा
श्रेणी:अंगोला की राजनीति
श्रेणी:लाइबेरिया की राजनीति
श्रेणी:सियरा लोन की राजनीति
श्रेणी:ब्लड डायमंड
उदय कुमार

frame|right|रुपया चिह्न

उदय कुमार धर्मलिंगम्, ( utaya kumār tarumaliṅkam}}) भारतीय रुपया चिह्न के अभिकल्पक हैं। वे चेन्नई, तमिलनाडु के निवासी हैं। वे आई आई टी गुवाहाटी में असिस्टेण्ट प्रोफेसर हैं। उनका चिह्न पाँच अन्तिम शॉर्ट लिस्ट किये गये चिह्नों में से चुना गया था। उदय कुमार ने व्याख्या की कि डिजाइन भारतीय तिरंगे पर आधारित है।

 व्यक्तिगत जीवन 
उदय कुमार का जन्म १० अक्टूबर १९७८ को चेन्नई, तमिलनाडु में हुआ था।

 अकादमिक 
डी उदय कुमार ने अपना डॉक्टोरल अध्ययन IDC, आई आई टी मुंबई (२०१०) से किया। उन्होंने अपनी स्नातकोत्तर उपाधि, विजुअल कम्युनिकेशन में MDes IDC, आई आई टी मुंबई (२००३) से तथा आर्किटैक्चर में स्नातक की उपाधि, B.Arch अन्ना विश्वविद्यालय के स्कूल ऑफ आर्किटैक्चर ऍण्ड प्लानिंग (SAP), चेन्नई (२००१) से प्राप्त की।

 शोध 
उनके रुचि के क्षेत्रों में ग्राफिक डिजाइन, टाइपोग्राफी, टाइप डिजाइन तथा तमिल 'टाइपोग्राफी पर विशेष रूप से केन्द्रित डिजाइन रिसर्च। उन्होंने हाल ही में  IDC, आई आई टी मुंबई से अपनी पीऍचडी पूरी की है। उन्होंने IDC में प्रोफैसर जी वी श्रीकुमार के मार्गदर्शन में अपने मिनी प्रोजैक्ट के तौर पर "पराशक्ति" नामक एक तमिल फॉण्ट भी डिजाइन किया है। अपने MDes प्रोजैक्ट के दौरान उन्होंने तमिल टाइपोग्राफी पर एक किताब लिखी एवं डिजाइन की जो कि टाइपोग्राफी जैसे विषय को तमिल दर्शकों के सामने लाने का पहला प्रयास है। अपनी किताब में कुमार ने कई टाइपोग्राफिक टर्म्स जिनके लिये अंग्रेजी शब्द उपयोग किये जाते थे, हेतु नई तमिल शब्दावली निर्मित की है।

 सन्दर्भ 

श्रेणी:जीवित लोग
श्रेणी:भारतीय डिजाइनर
श्रेणी:1978 में जन्मे लोग
सिसवा बाज़ार

सिसवा बाज़ार (Siswa Bazar) भारत के उत्तर प्रदेश राज्य के महराजगंज ज़िले में स्थित एक नगर पालिका परिषद है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
AKSHAY KUMAR CHAUHAN 

सिसवा बाज़ार में  चार महत्वपूर्ण स्कूल है १- आर० पी ० इंटर कॉलेज २- प्रेमलाल सिंघानिया कन्या इंटर कॉलेज ३- यूपी पब्लिक स्कूल ४- चोखराज तुलस्यान इंटर कॉलेज। सिसवा बाज़ार प्रदेश की सबसे पुरानी टाउन एरिया है। यहाँ के लोग मुख्यतःकृषि पर निर्भर है, जिसमे गन्ना, चावल, गेहू, तिलहन इत्याद  मुख्य उत्पाद है। यहां पर यातायात के लिए रेलवे प्रमुख साधन है।

 इन्हें भी देखें 
 महराजगंज ज़िला
 फैजाबाद
 राजेसुल्तानपुर
 गोरखपुर

 सन्दर्भ 

श्रेणी:महराजगंज ज़िला
श्रेणी:उत्तर प्रदेश के नगर
श्रेणी:महाराजगंज ज़िले के नगर